OpenLLM-France/wikimedia huggingface dataset:
# Giovanni da Santo Stefano da Ponte

Giovanni da Santo Stefano da Ponte (Florència, 1376-1437) va ser un pintor italià, actiu en la seua natal Florència.
Va treballar per algunes de les famílies més importants de la ciutat com els Strozzi, els Tornabuoni o els Rucellai. Es va formar al gòtic tardà i va ser receptiu als canvis esdevinguts a l'art florentí de principis del segle xv. El 1408 va entrar a formar part del Gremi de Sant Lluc, confraria de pintors florentins, i un any després va passar a pertànyer a l'Arte dei Medici i Speziali, un gremi específic dels artistes. El 1420 va crear el seu propi taller, on va treballar amb Smeraldo di Giovanni, realitzant encàrrecs que anaven des de taules fins a pintures al fresc, o la decoració de petits objectes. A les seves obres més primerenques s'aprecia la influència de Spinello Aretino i Lorenzo Monaco, incorporant posteriorment els primers trets renaixentistes, recollint l'art de Masaccio. Entre les seves obres destaquen la pala d'altar del Museu de Chantilly (1410), les pintures d'una capella a l'església florentina de Santa Trinita i el tríptic de l'església de Rossano a Pontassieve (1430) i un dels altars del Vaticà (1434). El 1435, gairebé al final de la seva vida, va realitzar Les set arts liberals, avui al Museu del Prado, que juntament amb el panell de Les set virtuts formaven part de la decoració d'un bagul.

## Obres

* Frescos del Martiri de Sant Bartomeu, església de Santa Trinita de Florència.
* Coronació de la Verge, tríptic, Museu Condé de Chantilly.
* Dante i Petrarca. Fogg Art Museum. Universitat Harvard, Cambridge, Massachusetts
* Dues parelles d'amants. Museu Nacional, Cracòvia.
* Les set arts liberals. Museo del Prado, Madrid.

## Referències

* ↑ «Biografia de Giovanni da Ponte» (en castellà). Museu del Prado. [Consulta: 19 novembre 2012].

## Bibliografia

* Bryan, Michael. Walter Armstrong & Robert Edmund Graves. Dictionary of Painters and Engravers, Biographical and Critical (Volume II L-Z). York St. #4, Covent Garden, London; Original from Fogg Library, Digitized May 18, 2007: George Bell and Sons, 1889, page 308.
# Gizmodo

Gizmodo és un blog especialitzat en gadgets i noves tecnologies. Pertany a Gawker Media. Originalment, Gizmodo és un blog estatunidenc creat el 2002 per Peter Rojas. És similar al blog Engadget.
El 2005, Nielsen Company i Gawker Media van formar una aliança per establir Gizmodo a Europa. El blog serà traduït al francès, alemany, neerlandès, castellà i italià.
El 2007, Allure Media ha llançat Gizmodo a Austràlia, sota llicència Gawker Media.
El novembre de 2007, el grup HUB Uitgevers pren sota control Gizmodo en neerlandès.
Avui, Gizmodo existeix en 11 països: França, Estats Units, Gran Bretanya, Austràlia, Alemanya, Japó, Espanya, Itàlia, Països Baixos, Rússia i Bèlgica.
Steve Jobs, el CEO d'Apple Inc., ha dit que
| « | Gizmodo era el seu weblog preferit, fins i tot si ha dubtat molt de temps entre Gizmodo i Engadget | » |

## Enllaços externs

* (castellà) Gizmodo.es
* (japonès) Gizmodo.jp
# Gizem Örge

Hatice Gizem Örge, més coneguda com a Gizem Örge (Ankara, 26 d'abril de 1993) és una jugadora de voleibol turca. Juga per Vakıfbank SK i la selecció turca de voleibol femení, amb qui ha guanyat la Euroliga 2014. Örge és estudianta d'educació física a la Universitat de Marmara d'Istanbul.
És neta d'un exalcalde de Mesudiye, Ordu.

## Referències

* ↑ https://web.archive.org/web/20120924003556/http://www.voleybolgundem.com/haberler/gizem-orge-soylesisi.html
* ↑ http://www.orduolay.com/mesudiyenin-gururu-gizem-orge Arxivat 2015-12-28 a Wayback Machine.
# Gen pearl

El gen "pearl", que es denominarà pearl - sense cometes- per a simplificar, és un gen que provoca pelatges diluïts característics. Pelatges que poden assemblar-se als diluïts crema i champagne però que són provocats per causes diferents.

## Presència de la dilució pearl

Els pelatges diluïts pearl no són gaire freqüents. Es troben en les races American Quarter Horse, American Paint Horse (combinats, en aquest cas, amb patrons clapats) i el Cavall Peruà de pas. També hi ha presència pearl en els cavalls andalusos i lusitans.

## Aspectes genètics

El gen pearl és recessiu. Si només hi ha un al·lel pearl (cavalls pearl heterozigòtics) no hi ha canvis exteriors en el pelatge dels cavalls portadors. Quan hi ha dues còpies pearl el gen dilueix el pigment roig en la pell, pèls i crins i els modifica a una tonalitat semblant a la d'un albercoc.
Hi ha una prova genètica que permet verificar la presència o absència d'al·lels pearl en un cavall determinat.
Un al·lel pearl combinat amb un al·lel crema provoca efectes semblants als causats per una doble dilució crema.

## Història

La dilució pearl és, probablement, molt antiga. Però només recentment es va començar a identificar i estudiar. En la raça American Paint Horse s'anomenava "factor Barlink". El nom derivava de l'estaló Barlink Macho Man, de pelatge clapat esquitxat de blanc. i fill de l'egua My Tontime., La dilució fou denominada "apricot" uns quants dies però, en comprovar-se que coïncidia amb la dilució anomenada "pearl" en els cavalls andalusos i lusitans, el nom definitiu fou establert com a pearl.

## Referències

* ↑ " Introduction to Coat Color Genetics" from Veterinary Genetics Laboratory, School of Veterinary Medicine, University of California, Davis. Web Site accessed March 27, 2008
* ↑ "The (Peruvian) Paso dilution" Arxivat 2010-11-04 a Wayback Machine. Web page accessed Mar h 28, 2008.
* 1 2 "Paint horse legends: Genetics Arxivat 2008-07-05 a Wayback Machine. Web page accessed March 27, 2008
* ↑ "Homozygous horses:Pearl" Arxivat 2008-03-30 a Wayback Machine. Web page accessed March 27, 2008
* ↑ "New dilutions: Pearl" Arxivat 2011-07-14 a Wayback Machine. web page accessed March 27, 2008]
# Gath Rimmon (Manasès)

Gath Rimmon fou una antiga ciutat de Palestina en territori de la tribu de Manasès, a l'oest del riu Jordà i esmentada a Josh 21:25. La diferent transcripció del nom (al Còdex Alexandrinus se li diu Baithsa, al Còdex Vaticanus Jebatha i a 1 Ch 6:70 Bilean) ha portat a creure que en realitat es tractaria d'Ibleam, una ciutat dels cananeus que va passar als jueus però va mantenir la població cananea, i que és avui Belameh, prop de Jenín (a 1 km).
# Georges Sabra

George Sabra (àrab: جورج صبرة, Jūrj Ṣabra) (Qatana, Síria, 11 de juliol de 1947) és president del Consell Nacional Sirià, el principal grup d'oposició a Síria, càrrec pel qual va ser escollit al novembre de 2012. Sabra és cristià ortodox i excomunista.
Nascut a una família cristiana a la ciutat de Qatana a la Governació de Damasc Rural. Va obtenir el Grau de Geografia a la Universitat de Damasc el 1971 i un Grau en sistemes de tecnologia educativa a la Universitat d'Indiana el 1978. De llavors ençà treballaria com a professor de geografia i com un guionista audiovisual. Va escriure els guions de la versió en àrab de l'espectacle infantil "Barri Sèsam" de la Children's Television Workshop.
Sabra ha estat políticament actiu en el moviment d'oposició sirià des de la dècada de 1970 del segle xx. El 1970 va passar a formar part del bureau del Partit Comunista Sirià i l'any 1985 seria elegit membre del seu Comitè Central. Seria arrestat el 1987 durant una de moltes actuacions repressives del govern contra el partit i restaria empresonat durant vuit anys. Uns quants anys després de la seva posada en llibertat, el 2000, va ser escollit per representar el partit en l'Assemblea Democràtica Nacional, una coalició de partits d'esquerres que s'havia format el 1979, i posteriorment seria escollit membre del Comitè Central de l'assemblea. El novembre de 2012 va ser escollit com a president del Consell Nacional Sirià i quan aquest es va ampliar amb la incorporació de diversos grups d'oposició així com forces que actuen sobre el terreny formant la Coalició Nacional per a les Forces de l'Oposició i la Revolució Síria va passar a ser-ne un dels tres vice-presidents.

## Referències

* ↑ «Syrian National Council chooses George Sabra as leader». BBC News, 09-11-2012 [Consulta: 10 novembre 2012].
* ↑ «Syria: Deraa bombings 'kill soldiers'». BBC News, 10-11-2012 [Consulta: 10 novembre 2012].
* ↑ «Syrian opposition head wants no-strings aid». Al Jazeera, 11-11-2012 [Consulta: 11 novembre 2012].
* 1 2 «George Sabra». Carnegie Middle East Center. Arxivat de l'original el 29 de juny 2017. [Consulta: 11 novembre 2012].
* ↑ Hammond, Andrew «Syria's opposition SNC elects George Sabra as new head». Reuters, 09-11-2012 [Consulta: 11 novembre 2012].

## Enllaços externs

* Syrian National Council profile Arxivat 2012-11-13 a Wayback Machine.
* Pàgina biogràfica a la web de Consell Nacional Sirià Arxivat 2012-11-13 a Wayback Machine.
# Gramàtic

Gramàtic és el nom que reben els estudiosos de la llengua de l'Edat antiga i mitjana, encarregats de compilar i difondre les normes de la gramàtica dels seus respectius idiomes, així com els autors usats com a model per al seu ensenyament. Predominen els teòrics del sànscrit, del grec i del llatí. Modernament es va substituir el terme pel més general de lingüista o el de filòleg.
# Gerard Coca i Toledano

Gerard Coca i Toledano (Reus, Baix Camp, 29 de setembre de 1982) ha estat portaveu nacional de les Joventuts d'Esquerra Republicana de Catalunya (JERC). És estudiant de Ciències Polítiques a la UOC i militant d'ERC i de les JERC des de 2003. Va ser portaveu de la Federació de les JERC de Barcelona des del desembre de 2005 fins a l'octubre de 2007. En el XXI Congrés de les JERC celebrat el novembre de 2007 en fou escollit portaveu nacional en substitució de Pere Aragonès i Garcia. Va ser reelegit portaveu nacional en el XXII Congrés (novembre de 2009), estant al capdavant de l'organització fins al març de 2011, quan el XXIII Congrés Nacional escull Gerard Gómez del Moral nou portaveu nacional.

## Referències

* ↑ «Gerard Coca, nou Portaveu Nacional de les JERC, considera que aquesta generació és la que aconseguirà la independència ! directe!cat». Arxivat de l'original el 2016-03-03. [Consulta: 4 febrer 2011]. diari virtual Directe.cat
* ↑ «El Punt Avui - Notícia: "Si el TC toca l'Estatut s'han de fer eleccions"». diari Avui (21-11-2009)
* ↑ «El Punt Avui - Notícia: Gerard Gómez és escollit nou portaveu de les JERC». diari Avui (28-3-2011)
# Goff

Goff és una població dels Estats Units a l'estat de Kansas. Segons el cens del 2000 tenia 181 habitants.

## Demografia

Segons el cens del 2000, Goff tenia 181 habitants, 60 habitatges, i 43 famílies. La densitat de població era de 332,8 habitants/km².
Dels 60 habitatges en un 43,3% hi vivien nens de menys de 18 anys, en un 55% hi vivien parelles casades, en un 15% dones solteres, i en un 26,7% no eren unitats familiars. En el 25% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,66.
Per edats la població es repartia de la següent manera: un 38,1% tenia menys de 18 anys, un 9,9% entre 18 i 24, un 24,9% entre 25 i 44, un 14,9% de 45 a 60 i un 12,2% 65 anys o més.
L'edat mediana era de 26 anys. Per cada 100 dones de 18 o més anys hi havia 96,5 homes.
La renda mediana per habitatge era de 35.781 $ i la renda mediana per família de 36.667 $. Els homes tenien una renda mediana de 27.500 $ mentre que les dones 18.542 $. La renda per capita de la població era de 13.028 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Goff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Goff». American Fact Finder. Oficina del Cens dels Estats Units, 12-01-2010.
# Guadarrama (desambiguació)

«Guadarrama» té aquests significats:
* Guadarrama, municipi de la Comunitat de Madrid.
* Riu Guadarrama, afluent del riu Tajo.
* Serra de Guadarrama, serra del Sistema Central.
* Cuenca del Guadarrama, comarca de la Comunitat de Madrid.
* Parc Nacional del Guadarrama
* Túnel del Guadarrama
# Gillichthys

Gillichthys és un gènere de peixos de la família dels gòbids i de l'ordre dels perciformes. Va ésser així batejat en honor de l'ictiòleg estatunidenc Theodore Nicholas Gill.

## Morfologia

* Cos moderadament allargat i comprimit.
* Cap gros (> 25% de la longitud total), ample i deprimit.
* Ulls petits i molt separats.
* Mandíbules molt llargues (la superior s'estén fins a l'obertura branquial).
* 4-5 fileres de dents petites i còniques a cada mandíbula.
* La primera aleta dorsal és baixa i arrodonida.
* Aleta anal amb base curta. La caudal arrodonida. La pectoral ampla i arrodonida.
* Les aletes pèlviques formen un disc.
* Escates petites (80-100 fileres al llarg del costat), incrustades, aspres en els individus joves i principalment llises en els adults.
* Pell coberta amb un moc gruixut.

## Distribució geogràfica

Es troba a les costes de la Baixa Califòrnia i el sud de Califòrnia.

## Taxonomia

* Gillichthys mirabilis (Cooper, 1864)
* Gillichthys seta (Ginsburg, 1938)

## Referències

* ↑ The Taxonomicon (anglès)
* 1 2 ZipCodeZoo (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Bibliografia

* Barlow, G. W., 1961. Gobies of the genus Gillichthys, with comments on the sensory canals as a taxonomic tool. Copeia, 1961:423-437.
* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.

## Enllaços externs

* uBio (anglès)
# Gillian Lynne

Gillian Barbara Lynne, DBE (Bromley, Londres, 20 de febrer de 1926 - Marylebone, Anglaterra, 1 de juliol de 2018) fou una ballarina, coreògrafa, actriu i directora de teatre i televisió anglesa.
Fou coneguda per la seva coreografia popular de teatre associada amb dos dels espectacles de mes llarga durada en la història de Broadway, Cats i The Phantom of the Opera. El 2014, a l'edat de 87 anys, va ser nomenada DBE (Dame Comander de l'Orde de l'Imperi britànic).

## Referències

* ↑ «Dame Gillian Lynne obituary» (en anglès). The Guardian, 02-07-2018. [Consulta: 18 desembre 2020].
* ↑ Moorhead, Joanna «'Mummy's still looking after me'» (en anglès). The Guardian, 25-11-2011. ISSN: 0261-3077.

## Enllaços externs

* Gillian Lynne - Lloc web oficial
* London Gazette - Notice of damehood
* Gillian Lynne and Dance a YouTube
# Gsies

Gsies (italià Valle di Casies) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 2.101 habitants. Es divideix en les fraccions de Außerpichl (Colle di Fuori), Innerpichl (Colle di Dentro), St. Magdalena-Niedertal (Santa Maddalena Valbassa), St. Magdalena-Obertal (San Martino Vallalta), St. Martin-Niedertal (Santa Maddalena Vallalta), St. Martin-Obertal (San Martino Valbassa), Oberplanken (Planca di Sopra) i Unterplanken (Planca di Sotto). Limita amb els municipis de Toblach, Innervillgraten (Àustria), Welsberg-Taisten, Rasen-Antholz, Sankt Jakob in Defereggen (Àustria), i Niederdorf.

## Situació lingüística

| Pertinença lingüística (cens 2001) | 98,47% alemany |
| Pertinença lingüística (cens 2001) | 1,43% italià |
| Pertinença lingüística (cens 2001) | 0,10% ladí |

## Administració

Llista d'alcaldes :
| Període | Identitat | Partit |
| 2004- | Paul Schwingshackl | SVP |

## Personatges

* Joachim Haspinger, patriota i capellà tirolès, un dels herois de la revolta d'Andreas Hofer 1809.
# Guillaume Seignac

Guillaume Seignac (Rennes, 1870 - París, 1924) fou un pintor acadèmic francès. Va pertànyer a l'escola d'Écouen. Va estudiar art a l'Escola de Belles Arts de París i a l'Académie Julien de París de 1889 a 1895, on va tenir diversos mestres, entre ells Gabriel Ferrier, i Tony Robert-Fluery i va coincidir amb William A. Bouguereau, que va exercir una gran influència a Seignac. Va conrear en tota la seva carrera l'academicisme clàssic, amb una temàtica gairebé exclusiva en els seus quadres de temes al·legòrics, mitològics i de belles dones, moltes d'eles nues, amb reminiscències de l'antiguitat, que s'aprecien especialment en el tractament dels drapejats, amb gran influència de l'escultor Fídies i dels frescos de Miquel Àngel. Seignac va participar amb regularitat al Saló de París des de 1897, guanyant diversos premis, entre els quals destaquen una menció honorífica (1900) i una medalla de tercera classe (1903).
* L'abandon
* Jeune femme de Pompéi à une terrasse
* Le réveil de Psyché
* Jeune femme nue sur un canapé

## Referències

* ↑ «Guillaume Seignac». AskART.
* 1 2 «Guillaume Seignac (1870 - 1924)». Rehs Galleries.

## Bibliografia

* Cécile Ritzenthaler, L'École des beaux-arts du XIXe siècle : les pompiers, Paris, Mayer, 1987, 335 p. ISBN 2-85299-002-4
# Glaucoma congènit

El glaucoma congènit és un trastorn poc comú, generalment bilateral (pot ser unilateral), de vegades asimètric, a causa de la persistència d'una membrana embrionària (Barkan) responsable de l'obstrucció de l'angle iridocorneal (en la cambra anterior).

## Diagnòstic

Els signes clínics de glaucoma congènit es poden detectar en la primera setmana de vida, de manera que el diagnòstic és sovint intuït pel pediatre o ginecòleg, per la presència de:
* Fotofòbia
* Llagrimeig clar
* Megalocòrnia, corresponent a un augment del diàmetre de la còrnia.
De fet, amb l'augment de la PIO, l'ull del nadó es deforma fins a una buftàlmia (aparença d'ull de bou).
El diagnòstic serà donat després d'un examen sota anestèsia general, amb el microscopi. Es pot confirmar per una PIO elevada (> 21 mmHg), un augment en el diàmetre de la còrnia (> 12 mm) i una atròfia del nervi òptic.

## Tractament

El tractament del glaucoma congènit és només quirúrgic i hauria de realitzar al més aviat possible.
# Glaucomyina

Glaucomyina és una subtribu d'esquirols voladors de la família dels esciúrids. Està formada per diverses espècies d'esquirol volador del Vell i Nou Món.

## Taxonomia

* Gènere Eoglaucomys
** Esquirol volador de Caixmir (Eoglaucomys fimbriatus)
* Gènere Glaucomys
** G. oregonensis
** Esquirol volador d'Amèrica septentrional (Glaucomys sabrinus)
** Esquirol volador d'Amèrica meridional (Glaucomys volans)
* Gènere Hylopetes
** Esquirol volador blanc i negre (Hylopetes alboniger)
** Esquirol volador de Bartels (Hylopetes bartelsi)
** Esquirol volador de galtes grises (Hylopetes lepidus)
** Esquirol volador de Palawan (Hylopetes nigripes)
** Esquirol volador de Phayre (Hylopetes phayrei)
** Esquirol volador de Jentink (Hylopetes platyurus)
** Esquirol volador de Sipora (Hylopetes sipora)
** Esquirol volador de galtes vermelles (Hylopetes spadiceus)
** Esquirol volador de Winston (Hylopetes winstoni)
* Gènere Iomys
** Esquirol volador de Horsfield (Iomys horsfieldii)
** Esquirol volador de l'illa Sipora (Iomys sipora)
* Gènere Petaurillus
** Esquirol volador pigmeu menor (Petaurillus emiliae)
** Esquirol volador pigmeu de Hose (Petaurillus hosei)
** Esquirol volador pigmeu de Kinloch (Petaurillus kinlochii)
* Gènere Petinomys
** Esquirol volador de Basilan (Petinomys crinitus)
** Esquirol volador de patilles (Petinomys genibarbis)
** Esquirol volador de Hagen (Petinomys hageni)
** Esquirol volador de Mentawai (Petinomys lugens)
** Esquirol volador de Mindanao (Petinomys mindanensis)
** Esquirol volador fletxa (Petinomys sagitta)
** Esquirol volador de Temminck (Petinomys setosus)
** Esquirol volador de Vordermann (Petinomys vordermanni)
** Esquirol volador de Travancore (Petinomys fuscocapillus)

## Referències

* ↑ «Flying squirrel» (en anglès). Alchetron. [Consulta: 8 juliol 2017].
* ↑ «Família Sciuridae» (en portuguès). Mamíferos do Mundo. [Consulta: 8 juliol 2017].
* ↑ Srinivasulu, Chelmala; Srinivasulu, Bhargavi. South Asian Mammals: Their Diversity, Distribution, and Status (en anglès). Nova York: Springer, 11-06-2014, p. 126. ISBN 148999324X.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Gran Premi de l'Alcalde de Sotxi

El Gran Premi de l'Alcalde de Sotxi és una competició ciclista d'un dia que es disputa als voltants de Sotxi (Rússia). La primera edició data del 2015 ja formant part del calendari de l'UCI Europa Tour.

## Palmarès

| Any | Vencedor | Segon | Tercer |
| 2015 | Serguei Firsànov | Alexander Foliforov | Artiom Ovetxkin |

## Enllaços externs

* Palmarès a cyclebase.nl
* Palmarès a sitiodeciclismo.net
* Palmarès a cqranking.com
# Guillem de Claramunt

Guillem de Claramunt (?,? - Mallorca, 1230), Cavaller. Fou un noble català pertanyent al llinatge dels Guàrdia i dels Claramunt, Baró de Claramunt, Esparreguera, Les Espases, Tamarit i Cubelles. Era fill de Ramon de Guàrdia i de Saurina de Claramunt.
Durant les guerres pel poder durant la minoria d'edat de Jaume I havia pres partit pels Montcada i els aragonesos, enfrontant-se als Cardona. Sotmès finalment a l'autoritat del rei Jaume I, assistí al banquet que organitzà Pere Martell on hom decidí la conquesta de Mallorca. Abans d'iniciar la campanya feu testament en favor del Monestir de Santes Creus.
Participà en la Croada contra Al-Mayûrqa en la Host de Guillem II de Bearn i Montcada i aconsellà algunes de les accions bèl·liques que dugueren la victòria al camp de les tropes cristianes. Guillem de Claramunt morí per Pasqua de 1230, víctima de la pesta que s'escampà per tota l'illa fruit de la podridura dels cossos dels musulmans morts i no enterrats. Fou enterrat -i encara hi reposa (2014), junt amb la seva esposa Guillema de Cervera- al Monestir de Santes Creus.

## Referències

* ↑ «Guillem de Claramunt». Gran Enciclopèdia Catalana. Barcelona: Grup Enciclopèdia Catalana.
* Fort i Cogul, Eufemià «Pere i Guillem de Claramunt». Miscellanea Aqualatensia, Núm.2, 1974, pàg. 94-104 [Consulta: 14 gener 2014].
# Guillem de Clarmont

Guillem de Clarmont també esmentat com Guillem V d'Alvèrnia, fou vescomte d'Alvèrnia o de Clarmont successor del seu germà Guiu I de Clarmont i que com aquest s'hauria proclamat comte d'Alvèrnia. El pare Anselme l'anomena com Guillem I però això seria com a vescomte, ja que com a comte era el cinquè a portar aquest nom sense comptar a Guillem Braç de Ferro, IV duc d'Aquitania, V comte d'Alvèrnia i II comte de Poiters que fou comte nominal d'Alvèrnia després del 963 quan Guiu ja va agafar el títol comtal. És citat en una carta de l'abadia de Cluny el 1002, i probablement va morir abans del 1016.
Era fill del vescomte Robert II de Clarmont i fou el pare del comte Robert I d'Alvèrnia i d'Esteve (III), bisbe de Clarmont d'Alvèrnia.

## Bibliografia

* A.-G. Manry, Histoire d'Auvergne.
* Père Anselme, d'après du Bouchet, Tables de l'origine des comtes héréditaires d'Auvergne.